Τιβέριος Κλαύδιος Νέρων (πραίτωρ)

Ο **Τιβέριος Κλαύδιος Νέρων** (περί το 82 π.Χ.-33 π.Χ.) ήταν επιφανής Ρωμαίος πολιτικός, Γερουσιαστής και Πραίτωρ που έζησε τον 1ο αιώνα π.Χ. Ο Τιβέριος Κλαύδιος Νέρων έμεινε ιστορικά γνωστός ως ο πρώτος σύζυγος της Λιβίας που παντρεύτηκε σε δεύτερο γάμο τον Οκταβιανό Αύγουστο, γιος του ήταν ο μετέπειτα αυτοκράτορας Τιβέριος Καίσαρας Αύγουστος. Στην Ρωμαϊκή Δημοκρατία ήταν μέλος του γένους των Κλαυδίων. Ήταν δισεγγονός τού Άππιου Κλαύδιου Καίκου που διετέλεσε Κήνσορας (312 π.Χ.), γνωστού για την Αππία Οδό και το Υδραγωγείο του Άππιου. Ο Τ. Κλ. Νέρων ήταν γιος του ομώνυμου Τιβέριου Κλαύδιου Νέρωνα, η μητέρα του ήταν επίσης απόγονος τού Κλαυδίου γένους. Ο πατέρας του υπηρέτησε υπό τον Πομπήιο το 67 π.Χ., πολεμώντας ενάντια της πειρατικής απειλής και έγινε γνωστός, όταν πρότεινε την καταδίκη των μελών της Β΄ Συνωμοσίας τού Κατιλίνα. Η αδελφή τού Νέρωνα, η Κλαυδία, παντρεύτηκε τον Κόιντο Βολούσιο έπαρχο (prefect) της Κιλικίας.

## Βιογραφία

Ο Τιβέριος Κλαύδιος Νέρων υπηρέτησε επί του Ιουλίου Καίσαρα ως Quaestor (48 π.Χ.), διοίκησε τον στόλο στην εποχή των Αλεξανδρινών πολέμων, ως ανταμοιβή αντικατέστησε τον Πόμπλιο Σκιπίων στην θέση του Ποντίφηκα. Ο Ιούλιος Καίσαρας έστειλε κατόπιν τον Νέρων στην Γαλατία με στόχο να ιδρύσει και να διοικήσει νέες Ρωμαϊκές επαρχίες. Οι υπηρεσίες του στον Ιούλιο Καίσαρα δεν τον εμπόδισαν να παραμείνει στην καρδιά της Ρωμαϊκής αριστοκρατίας ακόμα και μετά την δολοφονία του (15 Μαρτίου 44 π.Χ.). Ο Τιβέριος Κλαύδιος Νέρων ζήτησε μάλιστα να ανταμείψουν τους δολοφόνους του Καίσαρα για τις υπηρεσίες τους στην Ρώμη, η Γερουσία ωστόσο που ήθελε να τους στείλει εξορία τον αγνόησε. Η Γερουσία ωστόσο αν και δυσαρεστημένη με την πρόταση αυτή τον διόρισε Πραίτορα (43 π.Χ./42 π.Χ.). Την ίδια εποχή ο Νέρων παντρεύτηκε την συγγενή του Λιβία, πατέρας της ήταν ο Μάρκος Λίβιος Δρούσος Κλαυδιανός επίσης από το Γένος Κλαυδίων. Ο γιος τους με το ίδιο όνομα Νέρων μελλοντικός αυτοκράτορας Τιβέριος γεννήθηκε στο Φόντι της Ιταλίας (16 Νοεμβρίου 42 π.Χ.). Η Ελέιν Φάνθαμ πιστεύει ότι ο Νέρων είχε παντρευτεί καιρό με την Λιβία αφού ήδη αναζητούσε σύζυγο από την εποχή που πλησίασε τον Κικέρων με αίτημα να παντρευτεί την κόρη του Τουλλία Κικερόνις. Η Δεύτερη Τριανδρία κατέρρευσε στα τέλη της Πραιτωρίας του Νέρωνα, στην αναταραχή που ακολούθησε συμμάχησε με τον Μάρκο Αντώνιο αντίπαλο του Οκταβιανού Αυγούστου. Ο Νέρων δραπέτευσε στην Καμπανία μαζί με την σύζυγο του Λιβία και τον γιο του Τιβέριο (41 π.Χ.), συναντήθηκε στην Περούτζια με τον αδελφό του Μάρκου Αντώνιου Λεύκιο Αντώνιο. Οι άντρες του Οκταβιανού Αυγούστου πολιόρκησαν την Περούτζια η οποία έπεσε στα χέρια τους (40 π.Χ.), ο Νέρων δραπέτευσε αρχικά στην Πραινέστη και κατόπιν στην Νάπολη. Ο Μάρκος Αντώνιος και ο Οκταβιανός Αύγουστος συμφιλιώθηκαν τελικά την ίδια χρονιά (40 π.Χ.). Ο Νέρων προσπάθησε κατόπιν να συγκροτήσει ένα τάγμα σκλάβων στην Νάπολη εναντίον του Αυγούστου αλλά χωρίς αποτέλεσμα. Ο Σέξτος Πομπήιος αρχηγός πειρατών που δρούσαν στην Σικελία αρνήθηκε να του δώσει άσυλο, αυτό τον ανάγκασε να ακολουθήσει μαζί με την οικογένεια του τον Μάρκο Αντώνιο στην Αχαΐα.

Μετά από τρία χρόνια εξορίας ο Νέρων επέστρεψε στην Ρώμη μαζί με την σύζυγο του Λιβία και τον τριετή γιο του Τιβέριο. Ο Οκταβιανός Αύγουστος ερωτεύτηκε αμέσως την Λιβία, παρά το γεγονός ότι ήταν ήδη παντρεμένος με την Σκριβωνία με την οποία είχε αποκτήσει μια κόρη την Ιουλία την Πρεσβύτερη την χώρισε για να παντρευτεί την Λιβία. Ο Νέρων αναγκάστηκε να χωρίσει την σύζυγο του παρά το γεγονός ότι ήταν έγκυος έξι μηνών στον δεύτερο γιο του. Ο Οκταβιανός Αύγουστος και η Λιβία παντρεύτηκαν (17 Ιανουαρίου 38 π.Χ.), ο Νέρων ήταν παρόν στον γάμο και *"του παρέδωσε την Λιβία σαν να ήταν πατέρας της"*. O δεύτερος γιος του Νέρωνα και της Λιβίας Νέρων Κλαύδιος Δρούσος γεννήθηκε την ίδια χρονιά (38 π.Χ.), ο Οκταβιανός Αύγουστος τον έστειλε στον φυσικό του πατέρα να τον μεγαλώσει. Ο Νέρων πέθανε (33 π.Χ.), ο μεγαλύτερος γιος του μελλοντικός αυτοκράτορας Τιβέριος που ήταν 9 ετών εκφώνησε τον επικήδειο του στην Ρόστρα της Ρώμης. Όταν ενηλικιώθηκε ο μελλοντικός Ρωμαίος αυτοκράτορας Τιβέριος διοργάνωσε δύο Μονομαχίες, η πρώτη στο Φόρουμ στην μνήμη του πατέρα του και η δεύτερη στο αμφιθέατρο στην μνήμη του παππού του Δρούσου.

## Οικογένεια

Νυμφεύτηκε τη Λιβία Δρουσίλλα, κόρη τού Μάρκου Λιβίου Δρούσου Κλαυδιανού και είχε τέκνα:
*Τιβέριος Καίσαρας Αύγουστος 42 π.Χ.-37 π.Χ., Αυτοκράτορας. 
*Νέρων Κλαύδιος Δρούσος 38 π.Χ.-9 π.Χ., στρατηγός εναντίον των Γερμανών. Γιοί του ήταν:
**Γερμανικός, πατέρας των:
***Γάιου Καλιγούλα, Αυτοκράτορας.
***Αγριππίνας της Νεότερης, μητέρα τού Νέρωνα, Αυτοκράτορα.
**Κλαύδιος, Αυτοκράτορας.

## Παραπομπές



## Πηγές

*Barret, Anthony A. 2002. “Family Background.” In Livia: First Lady of Imperial Rome, 3-18. New Haven: Yale University Press.
*Barret, Anthony A. 2002. “Marriage.” In Livia: First Lady of Imperial Rome, 19-28. New Haven: Yale University Press.
*Dennison, Matthew. 2010. “Fugitive.” In Livia, Empress of Rome, 58-64. New York: St. Martin’s Press.
*Dennison, Matthew. 2010. “'A man and his family should live together as partners.’” In Livia, Empress of Rome, 121-129. New York: St. Martin’s Press.
*Huntsman, Eric. 2009. “Livia Before Octavian.” Ancient Society 39: 121-169. http://www.jstor.org/stable/44079922.
*Levick, B. 1975. “’Julians and Claudians.’” Greece and Rome 22 (1): 29-38. http://www.jstor.org/stable/642828.
*Strauss, Barry. 2019. “Tiberius: The Tyrant.” Ten Caesars: Roman Emperors from Augustus to Constantine, 47-78. New York: Simon and Schuster.

Κατηγορία:Δυναστεία των Ιουλίων και Κλαυδίων
Κατηγορία:Ρωμαίοι πολιτικοί
Κατηγορία:Ρωμαίοι πραίτορες